CELEX: 32018D0111(01)
Language: lv
Date: 2018-01-10 00:00:00
Title: Komisijas Īstenošanas lēmums (2018. gada 10. janvāris) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (Cairanne (ACVN))

11.1.2018   
            
            
               LV
            
            
               Eiropas Savienības Oficiālais Vēstnesis
            
            
               C 8/5
            
         KOMISIJAS ĪSTENOŠANAS LĒMUMS
   (2018. gada 10. janvāris)
   par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
   (Cairanne (ACVN))
   (2018/C 8/03)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
   tā kā:
   
               (1)
            
            
               Saskaņā ar Regulas (ES) Nr. 1308/2013 II daļas II sadaļas I nodaļas 2. iedaļu Francija ir iesniegusi pieteikumu par nosaukuma “Cairanne” aizsardzību.
            
         
               (2)
            
            
               Saskaņā ar Regulas (ES) Nr. 1308/2013 97. panta 2. punktu Komisija šo pieteikumu ir izskatījusi un konstatējusi, ka minētās regulas 93.–96. panta, 97. panta 1. punkta, kā arī 100., 101. un 102. panta nosacījumi ir izpildīti.
            
         
               (3)
            
            
               Lai varētu iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī būtu jāpublicē minētās regulas 94. panta 1. punkta d) apakšpunktā minētais vienotais dokuments un atsauce uz iepriekšējās valsts procedūras gaitā publicēto produkta specifikāciju, kura tikusi iesniegta, lai izskatītu pieteikumu par nosaukuma “Cairanne” aizsardzību,
            
         IR NOLĒMUSI ŠĀDI.
   Vienīgais pants
   Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Cairanne” (ACVN) ir sniegti šā lēmuma pielikumā.
   Saskaņā ar Regulas (ES) Nr. 1308/2013 98. pantu divu mēnešu laikā no šā lēmuma publicēšanas Eiropas Savienības Oficiālajā Vēstnesī drīkst celt iebildumus pret šā panta pirmajā daļā minētā nosaukuma aizsardzību.
   
      Briselē, 2018. gada 10. janvārī
      
         
            Komisijas vārdā –
         
         
            Komisijas loceklis
         
         Phil HOGAN
      
   
   
      (1)  OV L 347, 20.12.2013., 671. lpp.
   
   
      PIELIKUMS
      VIENOTS DOKUMENTS
      “CAIRANNE”
      
         PDO-FR-02175
      
      Pieteikuma iesniegšanas datums: 13.7.2016.
      1.   Reģistrējamais nosaukums vai nosaukumi
      
      “Cairanne”
      2.   Ģeogrāfiskās norādes veids
      
      ACVN – aizsargāts cilmes vietas nosaukums
      3.   Vīnkopības produktu kategorijas
      
      
               
                  1.
               
               
                  Vīns
               
            4.   Vīna(-u) apraksts
      
      
         Sarkanvīni
      
      Sarkanvīni, kuri iegūti lielākoties no ‘Grenache noir’ šķirnes vīnogām kombinācijā ar ‘Syrah’ un ‘Mourvèdre’ šķirnes vīnogām, ir devīgi un ar īpaši spilgtu krāsu. Tiem raksturīgs sarkano ogu aromāts, kā arī ziedu smaržas. Pēcgaršā dominē maigi un viegli tanīni, tādējādi veidojot izsmalcinātu un daudzveidīgu beigu noti.
      Šiem vīniem spirta dabiskā minimālā tilpumkoncentrācija ir 12,5 %.
      Fasēšanas posmā:
      
                  —
               
               
                  ābolskābes saturs nepārsniedz 0,40 gramus uz litru,
               
            
                  —
               
               
                  fermentējamo cukuru saturs ≤ 3 g/l, ja spirta dabiskā minimālā tilpumkoncentrācija ≤ 14 %,
               
            
                  —
               
               
                  fermentējamo cukuru saturs ≤ 4 g/l, ja spirta dabiskā minimālā tilpumkoncentrācija > 14 %,
               
            
                  —
               
               
                  krāsojuma spilgtums (optiskais blīvums: 420 nm + 520 nm + 620 nm) ≥ 5;
               
            
                  —
               
               
                  kopējo polifenolu skaitlis (optiskais blīvums: 280 nm) ≥ 45.
               
            Pārējie rādītāji ir saskaņā ar Eiropas Savienības tiesību aktiem.
      
         Vispārīgie analītiskie parametri
      
      
                  Maksimālais kopējais spirta saturs (tilp. %)
               
               
                  14
               
            
                  Maksimālais gaistošais skābums (miliekvivalentos uz litru)
               
               
                  16,33 
               
            
                  Maksimālais kopējais sēra dioksīda saturs (miligramos uz litru)
               
               
                  100
               
            
         Baltvīni
      
      Baltvīni lielākoties gatavoti no ‘Clairette’, ‘Grenache blanc’ un ‘Roussanne’ šķirnes vīnogām. Buķetē jūtams ziedu aromāts, un pēcgaršā raksturīgs augļainums un mineralitāte.
      Šiem vīniem spirta dabiskā minimālā tilpumkoncentrācija ir 12 %.
      Pārējie rādītāji ir saskaņā ar Eiropas Savienības tiesību aktiem.
      
         Vispārīgie analītiskie parametri
      
      
                  Maksimālais kopējais spirta saturs (tilp. %)
               
               
                  13,5 
               
            
                  Maksimālais gaistošais skābums (miliekvivalentos uz litru)
               
               
                  16,33 
               
            
                  Maksimālais kopējais sēra dioksīda saturs (miligramos uz litru)
               
               
                  150
               
            5.   Vīndarības metodes
      
      a)   
            Galvenās vīndarības metodes
         
      
      
         Vīndārza kopšana
      
      Audzēšanas prakse
      —   Stādījumu biezība
      Rindstarpu attālums nedrīkst pārsniegt 2,40 metrus.
      Katram vīnkokam ir ne vairāk kā 2,50 kvadrātmetru liela platība. Šo platību aprēķina, rindstarpu platumu reizinot ar attālumu starp vienā un tajā pašā rindā esošajiem vīnkokiem.
      Atstatums starp vienas un tās pašas rindas vīnkokiem ir 0,80–1,25 metri.
      —   Apgriešanas noteikumi
      Vīnkoku vainagus apgriež īsus (vainagu veido kausveidā vai Rojā (Royat) kordona formā), saglabājot ne vairāk par sešiem augļzariem; katram augļzaram ir ne vairāk par diviem vīnstīgu pumpuriem.
      
                  —
               
               
                  Plastmasas pārseguma izmantošana ir aizliegta.
               
            
                  —
               
               
                  Pazarīšu atdalīšana no stumbra ar ķīmiskām metodēm, kā arī nezāļu ķīmiska apkarošana atklātās parcelēs ir aizliegta.
               
            
                  —
               
               
                  Pirmsdīgšanas herbicīdu izmantošana rindstarpās un laukmalēs ir aizliegta.
               
            
                  —
               
               
                  Rūpniecības dūņu un svaigu mēslu izkaisīšana ir aizliegta.
               
            
                  —
               
               
                  Ar ACVN apzīmētā produkta ražošanai paredzētajās parcelēs ir aizliegts būtiski mainīt ainavas formu un kontūras un dabisko augsnes struktūras sastāvu.
               
            
                  —
               
               
                  Apūdeņošana var tikt atļauta.
               
            
         Vīndarības metodes
      
      Īpašā vīndarības metode
      
                  —
               
               
                  Vīnogas tiek ievāktas ar rokām. Vīnkopjiem jāievēro obligātā prasība šķirot vīnogu ražu, lai izlasītu bojātās un negatavās ogas. Sarkanvīna vīnogu šķirņu minimālais cukura saturs vienā litrā misas ir 207 g (izņemot ‘Grenache noir’ šķirni, kam tas ir 216 g/l), savukārt baltvīna vīnogu šķirņu minimālais cukura saturs vienā litrā misas ir 196 g.
               
            
                  —
               
               
                  Sarkanvīniem spirta dabiskā minimālā tilpumkoncentrācija ir 12,5 %.
               
            
                  —
               
               
                  Baltvīniem spirta dabiskā minimālā tilpumkoncentrācija ir 12 %.
               
            
                  —
               
               
                  Ir aizliegts izmantot nepārtrauktas darbības vīnogu spiedes.
               
            
                  —
               
               
                  Novāktās vīnogu ražas termiska apstrāde temperatūrā, kas pārsniedz 40 °C, ir aizliegta.
               
            
                  —
               
               
                  Koksnes gabalu izmantošana ir aizliegta.
               
            b)   
            Maksimālās ražas
         
      
      
         Sarkanvīni
      
      40 hektolitri no hektāra
      
         Baltvīni
      
      42 hektolitri no hektāra
      6.   Noteiktais apgabals
      
      Vīnogu novākšana, vinifikācija, vīnu gatavošana un kopšana tiek nodrošināta Vaucluse departamenta Cairanne pašvaldības teritorijā. Noteiktā apgabala platība ir 2 042 ha.
      7.   Galvenās vīna vīnogu šķirnes
      
      
                   
               
               
                  
                     Grenache N
                  
               
            
                   
               
               
                  
                     Grenache blanc B
                  
               
            
                   
               
               
                  
                     Clairette B
                  
               
            
                   
               
               
                  
                     Mourvèdre N
                  
               
            
                   
               
               
                  
                     Syrah N
                  
               
            
                   
               
               
                  
                     Roussanne B
                  
               
            8.   Saiknes vai saikņu apraksts
      
      
         Aygues (rietumos) un Ouvèze (austrumos) ieleju atdalošā pakalnu masīva dienvidos atrodas ģeogrāfiskais apgabals, kurā ietilpst tikai Cairanne pašvaldība Vaucluse departamentā Francijas dienvidaustrumos.
      Ražošanas apgabalā kopumā ir optimāli laikapstākļi, augstākais punkts atrodas 335 metrus virs jūras līmeņa un reljefs pakāpeniski pazeminās, līdz pārtop plašā līdzenumā. Reljefs vīnkokus daļēji pasargā no mistrāla – ziemeļu/ziemeļrietumu vēja, kas pūš aptuveni 165 dienas gadā. Apgabalā valda Vidusjūras klimats, kam raksturīga gada vidējā temperatūra 14–14,5 °C ar gada vidējo nokrišņu daudzumu 720 milimetri; lietus līst galvenokārt pavasarī un rudenī. Šie laikapstākļi labvēlīgi ietekmē ieaudzētās vīnogu šķirnes.
      Audzēšanas izvēle ir izdarīta, ņemot vērā augsnes īpašības, kā arī topogrāfiju. Tā rezultātā audzēšana notiek tikai atsevišķās apgabala daļās, parcelēs vai pat tikai parceļu daļās, kurās ir vislabvēlīgākie apstākļi vīnogu ienākšanās veicināšanai un Cairanne būtības izpaušanai. Šādi apstākļi prasa nodrošināt augiem un to ražošanas potenciālam optimālu pārvaldību. Rezultātā ar “Cairanne” cilmes vietas nosaukumu apzīmēto vīnu ražai uz vienu hektāru jābūt mazākai nekā ar cilmes vietas nosaukumu “Côtes du Rhône Villages” apzīmētajiem vīniem, savukārt spirta minimālajai dabiskajai tilpumkoncentrācijai – augstākai. Vīndārzā izmantoto šķirņu sastāvā ir palielināta ‘Grenache’ šķirnes proporcija (vismaz 50 % salīdzinājumā ar vismaz 40 % ar cilmes vietas nosaukumu “Côtes du Rhône Villages” apzīmētajiem vīniem). Arī ražas novākšana un šķirošana ar rokām ir “Cairanne” ACVN raksturīga prakse, kas ļauj pēc iespējas labi saglabāt vīnogu organoleptisko potenciālu. Rezultātā ir nodrošināts, ka vīniem piemīt noteiktie minimālie analītiskie parametri, kā arī tālāk aprakstītā dāsnā un maigā garša.
      
         Cairanne pašvaldība ietilpst kontrolētā cilmes vietas nosaukuma “Côtes du Rhône” ģeogrāfiskajā apgabalā, kas apstiprināts ar 1937. gada 19. novembra dekrētu.
      
         Cairanne pašvaldībā ražoto vīnu savdabīgums ir atzīts kopš 1953. gada, ar šo ģeogrāfisko nosaukumu papildinot kontrolēto cilmes vietas nosaukumu “Côtes du Rhône” un pēcāk, 1999. gadā, ar šo ģeogrāfisko nosaukumu papildinot kontrolēto cilmes vietas nosaukumu “Côtes du Rhône Villages”. Cairanne vīni ir nedzirkstoši sausie sarkanvīni un baltvīni.
      Sarkanvīni, kuri iegūti lielākoties no ‘Grenache noir’ šķirnes vīnogām kombinācijā ar ‘Syrah’ un ‘Mourvèdre’ šķirnes vīnogām (saulainiem un sausiem laikapstākļiem labi piemērotas šķirnes), ir devīgi un ar īpaši spilgtu krāsu. Tiem raksturīgs sarkano ogu aromāts, kā arī ziedu smaržas. Pēcgaršā dominē maigi un viegli tanīni, tādējādi veidojot izsmalcinātu un daudzveidīgu beigu noti.
      Baltvīni lielākoties gatavoti no ‘Clairette’, ‘Grenache blanc’ un ‘Roussanne’ šķirnes vīnogām. Buķetē jūtams ziedu aromāts, un pēcgaršā raksturīgs augļainums un mineralitāte, ko pastiprina augsnes izteiktais kaļķainums.
      2013. gadā Cairanne vīndārzs pletās vairāk kā 1 000 hektāru platībā un 80 % vīna tika tirgoti pudelēs.
      Vidusjūras klimats ar tam raksturīgo lielo saulesgaismas daudzumu kombinācijā ar pārsvarā dienvidu virzienā vērstajām parcelēm nodrošina optimālu ogu nogatavošanos un cukura koncentrāciju tajās, kā arī veido daudzveidīgāku aromātu buķeti un nodrošina vīna sātīgumu.
      Turklāt sausais klimats, kura ietekmi pastiprina mistrāls, veicina atbilstošus sanitāros apstākļus ražas novākšanas laikā, kā arī polifenolu uzkrāšanos vīnogās. Šajos apstākļos pienākums šķirot novāktās vīnogas, paturot tikai labākās, nodrošina lielu cukura saturu misā un ogu aromātiskā potenciāla saglabāšanu.
      Vīna identitāte ir veidojusies unikālā vietā – Aygues un Ouvèze krustošanās punktā –, balstoties uz kopīgu vēsturi, amatprasmēm un kopīgiem mērķiem. Šīs sastāvdaļas vienojošās saiknes liecina par nozīmīgiem notikumiem – par vīndaru ciemu un tā iedzīvotājiem gadsimtu gaitā. Cairanne vīndari ir atzinuši, ka “Cairanne ir ciems un Cairanne ir vīns, un tie abi tiek jaukti savā starpā jau kopš laika gala.”
      9.   Būtiski papildu nosacījumi
      
      
         
            Tiešās apkaimes apgabals
         
      
      Tiesiskais regulējums
      Valsts tiesību akti
      
         Papildu nosacījuma veids
      
      Atkāpe par ražošanu noteiktajā ģeogrāfiskajā apgabalā
      
         Nosacījuma apraksts
      
      Tiešās apkaimes apgabalu, kas noteikts ar atkāpi vīnu vinifikācijai, gatavošanai un kopšanai, veido šādu pašvaldību teritorija:
      
                  —
               
               
                  
                     Drôme departamentā: Mirabel-aux-Baronnies, Rochegude, Tulette.
               
            
                  —
               
               
                  
                     Vaucluse departamentā: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécileles-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison, Villedieu, Violès, Visan.
               
            
         
            Lielāka ģeogrāfiskā vienība
         
      
      
         Tiesiskais regulējums
      
      Valsts tiesību akti
      
         Papildu nosacījuma veids
      
      Papildu noteikumi attiecībā uz marķēšanu
      
         Nosacījuma apraksts
      
      Tādu vīnu marķējumā, kurus apzīmē ar šo kontrolēto cilmes vietas nosaukumu, var norādīt lielākas ģeogrāfiskās vienības nosaukumu “Cru des Côtes du Rhône”.
      
         
            Mazākas ģeogrāfiskās vienības
         
      
      
         Tiesiskais regulējums
      
      Valsts tiesību akti
      
         Papildu nosacījuma veids
      
      Papildu noteikumi attiecībā uz marķēšanu
      
         Nosacījuma apraksts
      
      Ar šo kontrolēto cilmes vietas nosaukumu apzīmēto vīnu marķējumā var norādīt mazākas ģeogrāfiskās vienības nosaukumu ar nosacījumu, ka:
      
                  —
               
               
                  tā ir zemes kadastrā reģistrēta apdzīvota vieta,
               
            
                  —
               
               
                  šis nosaukums ir ierakstīts ražas deklarācijā.
               
            
         Atsauce uz specifikācijas publikāciju
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc